
OBRAZLOŽENJE CIJENE OBVEZNE MINIMALNE JAVNE USLUGE-OMJU


ČLANAK 64., STAVAK 4. I STAVAK 2. ZAKONA O GOSPODARENJU OTPADOM (NN 84/21, 142/23)
„ Izvršno tijelo jedinice lokalne samouprave … dužno je na svom području osigurati obavljanje javne usluge sakupljanja komunalnog otpada na kvalitetan, postojan i ekonomski učinkovit način, izbjegavajući neopravdano visoke troškove, u skladu s načelima održivog razvoja, zaštite okoliša, osiguravajući pri tom javnost rada kako bi se osiguralo odvojeno sakupljanje miješanog komunalnog otpada iz kućanstava i drugih izvora, biootpada iz kućanstava, reciklabilnog komunalnog otpada, opasnog komunalnog otpada i glomaznog otpada iz kućanstava.	„


ČLANAK 75., STAVAK 1. I STAVAK 2. ZAKONA O GOSPODARENJU OTPADOM (NN 84/21, 142/23)
" Cijena javne usluge plaća se radi pokrića troškova pružanja javne usluge.
   Strukturu cijene javne usluge čini:
   * cijena za količinu predanog miješanog komunalnog otpada 
     i cijena obvezne minimalne javne usluge." 


ČLANAK 77., STAVAK 1. I STAVAK 2. ZAKONA O GOSPODARENJU OTPADOM (NN 84/21, 142/23)
" Cjenik javne usluge je opći akt koji, na temelju Odluke iz članka 66. Zakona, donosi davatelj usluge.
Cjenikom, ovisno o kriteriju količine predanog otpada, određuje se, zasebno za korisnika razvrstanog u kategoriju kućanstvo i za korisnika razvrstanog u kategoriju korisnika koji nije kućanstvo jedinična cijena za preuzimanje jednoga kilograma miješanoga komunalnoga otpada ili volumena spremnika miješanoga komunalnoga otpada.“

1.  UVOD

Dana 23. srpnja 2021. godine stupio je na snagu Zakon o gospodarenju otpadom (NN, broj: 84/2021 – u daljnjem tekstu: Zakon), te dopune Zakona 29.11.2023. godine NN 143/2023 kojim se uređuje sustav gospodarenja otpadom koji ima za cilj zaštitu okoliša i ljudskog zdravlja sprječavanjem ili smanjenjem nastanka otpada te povećanje recikliranja i ponovnog korištenja reciklanata. 
U vezi s provedbom mjera koje imaju za svrhu ostvarenje ovih ciljeva Zakon je propisao nadležnosti u gospodarenju otpadom. 

S  tim u vezi članak 10. stavak. 1. Zakona propisuje da je gospodarenje otpadom i građenje građevina za postupanje za gospodarenje otpadom od interesa za Republiku Hrvatsku, a stavak 4. istog članka određuje da je izvršno tijelo jedinice lokalne samouprave dužno na svom području osigurati uvjete i provedbu propisanih mjera gospodarenja otpadom.

Gospodarenje komunalnim otpadom osigurava se mogućnost korištenja javne usluge sakupljanja komunalnog otpada te se potiče proizvođače otpada i posjednika otpada da odvojeno predaju otpad kako bi se smanjila količina miješanog komunalnog otpada koje nastaje, smanjio udio biootpada u proizvedenom miješanom komunalnom otpadu, povećale količine odvojeno prikupljenog reciklabilnog otpada.

Javna usluga je usluga od općeg interesa.

Izvršno tijelo jedinice lokalne samouprave dužno je na svom području osigurati obavljanje javne usluge sakupljanja komunalnog otpada na kvalitetan, postojan i ekonomski učinkovit način, izbjegavajući neopravdano visoke troškove, u skladu s načelima održivog razvoja, zaštite okoliša, osiguravajući pri tom javnost rada kako bi se osiguralo odvojeno sakupljanje miješanog komunalnog otpada iz kućanstava i drugih izvora, biootpada iz kućanstava, reciklabilnog 
komunalnog otpada, opasnog otpada i glomaznog otpada iz kućanstava.

Javna usluga sakupljanja komunalnog otpada uključuje:

1. Uslugu sakupljanja, na lokaciji obračunskog mjesta korisnika usluge 
- miješanog komunalnog otpada
- biootpada
- reciklabilnog komunalnog otpada 
- glomaznog otpada jednom godišnje,
2. Uslugu preuzimanja otpada u reciklažnom dvorištu i 
3. Uslugu prijevoza i predaje otpada ovlaštenoj osobi.





Zakon o gospodarenu otpadom u članku 69. precizno definira obveze davatelja javne usluge.  

Obveze davatelja javne usluge svode se na stvaranje uvjeta za davanje usluge, obavljanje usluge, odgovaranje za utvrđeni standard usluge koji se sastoje u sigurnosti, redovitosti i kvaliteti, te osiguranju provjere da otpad sadržan u spremniku prilikom primopredaje odgovara vrsti otpada čija se primopredaja obavlja. 

Davatelji javne usluge i usluge povezane s javnom uslugom moraju osigurati sve spomenute standarde i pretpostavke za pojedinačno korištenje javne usluge uključivo i kad više korisnika koristi zajednički spremnik.

Dakle, davatelj je dužan:

1. gospodariti s odvojeno sakupljenim komunalnim otpadom, uključujući preuzimanje i prijevoz tog otpada, sukladno redu prvenstva gospodarenja otpadom i način na koji ne dovodi do miješanja odvojeno sakupljenog komunalnog otpada s drugom vrstom otpada ili otpadom koji ima drukčija svojstva;

2. pružati javnu uslugu u skladu sa Zakonom o gospodarenu otpadom i Odlukom iz članka 66. Zakona;

3. snositi sve troškove gospodarenja prikupljenim otpadom, osim troškova postupanja s reciklabilnim komunalnim otpadom koji se sastoji pretežito od otpadne ambalaže;

4. osigurati korisniku usluge spremnike za primopredaju komunalnog otpada;

5. preuzeti sadržaj spremnika od korisnika usluge i to odvojeno miješani komunalni otpad, biootpad, reciklabilni komunalni otpad i glomazni otpad;

6. osigurati provjeru da otpad sadržan u spremniku prilikom primopredaje odgovara vrsti otpada čija se primopredaja obavlja;

7. osigurati uvjete kojima se ostvaruje pojedinačno korištenje javne usluge neovisno o broju korisnika usluge koji koriste zajednički spremnik;

8. predati sakupljeni reciklabilni komunalni otpad osobi koju odredi Fond za zaštitu okoliša i energetsku učinkovitost;

9. voditi evidencije o preuzetom komunalnom otpadu,a koje su propisane člankom 82. Zakona;

10. na spremniku održavati natpis s nazivom davatelja usluge, oznaku koja je u Evidenciji o preuzetom komunalnom otpadu pridružena korisniku usluge i obračunskom mjestu i naziv vrste otpada za koju je spremnik namijenjen;


11. osigurati sigurnost, redovitost i kvalitetu javne usluge;

12. predati miješani komunalni otpad u centar za gospodarenje otpadom sukladno Planu gospodarenja otpadom Republike Hrvatske i

13. obračunati cijenu javne usluge na način propisan Zakonom, Odlukom iz članka 66. stavka 1. Zakona i cjenikom iz članka 77. ovoga Zakona

14. na računu za javnu uslugu navesti sve elemente temeljem kojih je izvršio obračun cijene javne usluge, uključivo i porez na dodanu vrijednost određen sukladno posebnom propisu kojim se uređuje porez na dodanu vrijednost.


Važno je naglasiti da gore navedeni članci Zakona o gospodarenju otpadom očito propisuju infrastrukturne zahtjeve koje davatelji usluge moraju ispuniti kako bi se postiglo i u najvećoj mogućoj mjeri osiguralo odvojeno sakupljanje komunalnog otpada. 

Osiguranje provedbe Zakona u cijelosti je stavljeno u obvezu davatelju javne usluge, dakle nužno je da Čistoća d.o.o. Split kontinuirano financijski ulaže u infrastrukturu da bi sve se navedeno moglo provesti.

[bookmark: _Hlk88430906]






















2.     PRIJEDLOG CIJENE JAVNE USLUGE-OMJU



          Krajnji cilj utvrđivanja jedinične cijene za uslugu prikupljanja, prijevoza i deponiranja komunalnog otpada je cijena javne usluge bi se sastojala od fiksnog i varijabilnog dijela (C = FC + VC). 

Fiksni dio tj. cijena obvezne minimalne javne usluge bi pokrivao fiksni trošak koji služba ima, te osigurava redovitost i kvalitetu pružanja usluge.

Svrha obvezne minimalne javne usluge jest osigurati trajnu raspoloživost i funkcionalnost cjelokupnog sustava gospodarenja komunalnim otpadom, odnosno sposobnost davatelja usluge da u svakom trenutku osigura sigurnu, redovitu i kvalitetnu javnu uslugu.

Kod skorisnika kategorije kućanstvo potreba za uslugom u pravilu je kontinuirana i ravnomjernije raspoređena tijekom godine, zbog čega je opterećenje sustava stabilnije i predvidljivije. 
Nasuprot tome, kod korisnika kategorije koji nije kućanstvo, osobito u djelatnostima izražene sezonalnosti, sustav mora biti dimenzioniran prema vršnim opterećenjima, a ne prema prosječnoj godišnjoj uporabi. 

To znači da davatelj usluge mora tijekom cijele godine osiguravati dodatne kapacitete u vidu ljudstva, vozila, spremnika, opreme i organizacije rada kako bi mogao odgovoriti na znatno povećane potrebe u određenim razdobljima godine, iako ti kapaciteti izvan tih razdoblja mogu biti djelomično ili znatno manje iskorišteni.

Takva stalna spremnost sustava generira kontinuirane troškove neovisno o trenutnom stupnju korištenja kapaciteta, uključujući troškove nabave i financiranja vozila i opreme, amortizacije, osiguranja, servisa, održavanja, plaća radnika i organizacije sustava. 

Posljedično, prosječno opterećenje sustava po korisniku kategorije koji nije kućanstvo objektivno je veće nego kod korisnika kategorije kućanstvo, pa je opravdano da se dio tih troškova pokriva kroz višu cijenu obvezne minimalne javne usluge za kategoriju korisnika koji nije kućanstvo. Takvo razlikovanje ne temelji se na formalnom odvajanju vozila, radnika ili druge infrastrukture po kategorijama korisnika, već na stvarno različitom kapacitetu sustava koji je potrebno trajno osiguravati radi urednog i održivog pružanja javne usluge.







2.1.  KATEGORIJA KORISNIKA KUĆANSTVO

Fiksni dio cijene za KATEGORIJU KUĆANSTVO tj. cijena obvezne minimalne javne usluge bi na nivou jednog mjeseca iznosila 12,42 eura bez PDV-a* od 01.10.2026. godine (trenutna cijena je 3,98 eura).

[bookmark: _Hlk88693611](primjenjuje se stopa PDV-a od 13%)     







2.2.  KATEGORIJA KORISNIKA KOJI NISU KUĆANSTVO

Fiksni dio cijene za KORISNIKE KOJI NISU KUĆANSTVO tj. cijena obvezne minimalne javne usluge bi na nivou jednog mjeseca iznosila 18,66 eura bez PDV-a* od 01.10.2026. godine (trenutna cijena je 13,27 eura).

(primjenjuje se stopa PDV-a od 13%)     


























3.   OBRAZLOŽENJE CIJENE JAVNE USLUGE


3.1. PRAVNI OKVIR

Cijena javne usluge plaća se radi pokrića troškova pružanja javne usluge.

Cjenik javne usluge je opći akt kojeg na temelju članka 77. stavak 1. Zakona i članka 32. Odluke o načinu pružanja javne usluge sakupljanja komunalnog otpada na području Općine Dugopolje donosi trgovačko društvo Čistoća d.o.o. Split kao davatelj javne usluge.



3.2. KRITERIJ OBRAČUNA KOLIČINE MIJEŠANOG
       KOMUNALNOG OTPADA I OBRAČUNSKA
       RAZDOBLJA

Kriterij obračuna količine miješanog komunalnog otpada je volumen spremnika miješanog komunalnog otpada izražen u litrama i broj pražnjenja spremnika u obračunskom razdoblju.

Korištenje javne usluge obračunava se za vremensko razdoblje od jednog kalendarskog mjeseca.



3.3. STRUKTURA CIJENE JAVNE USLUGE

Strukturu cijene javne usluge čini:

- cijena obavezne minimalne javne usluge i 

- cijena za količinu predanog miješanog komunalno otpada.

Omjer cijene za količinu predanog miješanog komunalnog otpada i cijene obavezne minimalne javne usluge u cijeni javne usluge, sukladno članku 75. stavak 5. Zakona mora biti odmjeren na način koji će osigurati obavljanje javne usluge na kvalitetan, postojan i ekonomski učinkovit način, izbjegavajući neopravdano visoke troškove, u skladu s načelima održivog razvoja, zaštite okoliša, javnost rada i onečišćivač plaća, kako bi se osiguralo i poticalo odvojeno sakupljanje otpada.



3.4. CIJENA OBVEZNE MINIMALNE JAVNE USLUGE


Cijena obvezne minimalne javne usluge trenutno je utvrđena člankom 42. Odluke i iznosi: 

· Cijena obvezne minimalne javne usluge za korisnika kategorije kućanstvo jedinstvena je na čitavom području gradova Splita i Solina, općina Dugopolje, Klis i Podstrana, a iznosi: 3,98 eura (slovima: tri eura i devedeset osam centi) mjesečno, bez PDV-a;

· Cijena obvezne minimalne javne usluge za korisnike koji nisu kućanstvo jedinstvena na čitavom području gradova Splita i Solina, općina Dugopolje, Klis i Podstrana, a iznosi 13,27 eura (slovima: trinaest eura i dvadeset sedam centi) mjesečno, bez PDV-a.





3.5. OBRAZLOŽENJE NAČINA NA KOJI JE ODREĐENA
        CIJENA OBVEZNE MINIMALNE JAVNE
        USLUGE ZA KORISNIKE IZ KATEGORIJE
        KUĆANSTVA i IZ KATEGORIJE KORISNIKA KOJI 
        NISU KUĆANSTVA


Cijena obvezne minimalne javne usluge uključuje troškove obavljanja sljedećih usluga:
 - sakupljanje i odvoz miješanog komunalnog otpada s obračunskog mjesta korisnika, 
- sakupljanje i odvoz biorazgradivog komunalnog otpada s obračunskog mjesta korisnika,
 - sakupljanje i odvoz reciklabilnog komunalnog otpada s obračunskog mjesta korisnika, 
- sakupljanje i odvoz glomaznog (krupnog) komunalnog otpada jednom godišnje (samo za korisnike kategorije kućanstvo) s obračunskog mjesta korisnika, 
- preuzimanje komunalnog otpada u reciklažnim dvorištima (samo za korisnike kategorije kućanstvo), 
- predaja reciklabilnog i biorazgradivog komunalnog otpada na zbrinjavanje ovlaštenim osobama.




Trošak pružanja navedenih usluga obuhvaća: 
- materijalne troškove (osnovni i uredski materijal, električnu energiju, gorivo, mazivo, sitni inventar, auto gume i slično), 
- troškove vanjskih usluga (poštarine, telekomunikacije, tekuće održavanje, najam prostora i opreme, režijski troškovi, financijski rashodi, premije osiguranja, registracija i tehnički pregled i slično)
 - nematerijalne troškove (prijevoz radnika, nagrade, otpremnine, pomoći), 
- trošak amortizacije, trošak nabave opreme za prikupljanje otpada, troškove vođenja evidencija i troškove plaća radnika (drastično povećanje radnika je bilo nužno kao bi se proveo sustav „od vrata do vrata“ koji nalaže Zakon). 

Cijena je određena kao ukupni trošak provedbe navedenih usluga podijeljen sa brojem korisnika minimalne javne usluge.

Sukladno članku 80. Zakona o gospodarenju otpadom (NN broj 84/21, 142/23) davatelj usluge je dužan iz cijene javne usluge gospodarenja miješanim komunalnim otpadom financirati sljedeće troškove:

-	troškovi nabave i održavanja opreme za prikupljanje otpada
-	troškovi prijevoza otpada
-	troškovi obrade otpada miješanog komunalnog otpada i biootpada
-	troškove koji su nastali radom reciklažnog dvorišta i mobilnog 
          reciklažnog dvorišta zaprimanjem bez naknade otpada nastalog u 
          kućanstvu na području jedinice lokalne samouprave za koje je 
          uspostavljeno reciklažno dvorište
-	troškovi prijevoza i obrade glomaznog otpada u okviru javne usluge
-	troškove vođenja propisanih evidencija i izvješćivanja u svezi s javnom 
          uslugom

Treba naglasiti da  Čistoća d.o.o. Split već dugi niz godina drži cijenu među najnižima u Hrvatskoj, što je bilo moguće ostvariti samo krajnjim rezanjem troškova, potpunom koordinacijom ljudskih i materijalnih resursa, novim tehnologijama odvoza i slično. Unatoč svemu navedenom s trenutnom cijenom je poslovanje postalo neodrživo.

Aktivnosti koje nam donosi Zakon o gospodarenju otpadom i podizanje usluge na viši nivo osim same infrastrukture koja je najveći trošak (čipiranje i barkodiranje (označavanje) spremnika, opremanje specijalnih radnih vozila, nabavka specijalnih radnih vozila za prijevoz otpada, dovršavanje postupka uvođenja evidencije odvoza, dovršavanje postavljanja polupodzemnih spremnika, zaključavanje spremnika i postavljanje mjerača otpada, veliku pažnju će se morati usmjeriti na povećanje postotka odvajanja reciklabilnog i biootpada.

Posebna napomena se odnosi na troškove Naknade za odlaganje otpada koje je Čistoća d.o.o. Split obveznik kao upravitelj deponija temeljem čl.100 Zakon o gospodarenju otpadom, čl.1. Uredbe o jediničnoj naknadi za odlaganje otpada koja je na snazi od 01.01.2025. godine, a koja iznosi 30,00 eura po toni ukupno odloženog otpada na deponiju s tendencijom rasta za 5,00 eura po toni svake slijedeće godine.

Isto tako jako važna činjenica je situacija sa zatvaranjem odlagališta Karepovac koja je sve bliže, te je neminovno pripremanje i nabavka opreme za situaciju prevoženja otpada na druge lokacije.


Sve to neminovno traži ispravke pojedinih elemenata kalkulacije uslijed novih odnosa prihoda i rashoda službe, što se prije svega odnosi na sve stavke troškova.




Dakle, bitno je za naglasiti slijedeće stavke:

· Zakon o gospodarenju otpadom daje novu dimenziju sustavu prikupljanja komunalnog otpada, raščlanjivanja vrsta otpada, njegove strukture i postupaka s istim, što znatno utječe na troškove poslovanja poduzeća.



· Primjena trenutne zakonske regulative, glede odvojenog prikupljanja otpada i zaštite okoliša, Čistoću d.o.o. Split stavlja pred znatna iskušenja i povećanja troškova prikupljanja i obrade otpada, kako bi se uskladili sa standardima EU.

· Cijena usluga za kućanstva i korisnike koji nisu kućanstvo će i nakon korekcije ostati među prosječnima u RH, a ista će biti postignuta krajnjim rezanjem troškova, držanjem broja djelatnika na trenutnom optimalnom nivou i potpunom koordinacijom svih ljudskih i materijalnih potencijala Društva. 
Upravo iz navedenih razloga Čistoća d.o.o. Split ima veoma visoku razinu kvalitete usluge, svakodnevni odvoz i obradu miješanog komunalnog otpada.

















PRIKAZ ODNOSA TROŠKOVA I PRIHODA, TE GUBITKA U 2025. GODINI  [image: ]
* temeljem Mjera Vlade RH za zaštitu kućanstava i gospodarstva od rasta cijena - jedinična naknade za odlaganje otpada (23.03.2026.godine) je UVJETNO smanjena na 15,00 eura po toni samo za 2025. godinu, s tim da će razlika od 1.700.000,00 eura biti zadužena dodatno u 2026. godini ukoliko se kroz 2026. godinu ne smanji količina otpada koja se odlaže na odlagalištu za 10%.




PRIKAZ ODNOSA TROŠKOVA I PRIHODA, TE GUBITKA ZA RAZDOBLJE I.-III. 2026. GODINE
[image: ]

Iz gore navedenoga je vidljivo da Čistoća d.o.o. Split posluje s gubitkom, s tendencijom rasta istoga na mjesečnoj bazi.

Gore navedene tablice prikazuju trenutno stanje, prije svih troškovno jako velikih stavki uvođenja zakonski definiranog sustava u funkciju. 

Da bi sustav profunkcionirao nužna su bitna ulaganja u redovno poslovanje (velika količina novih spremnika različitih vrsta, zaključavanje spremnika, nabava specijalnih radnih vozila, programska podrška-uvođenje jedinstvenog ERP-a, dodatna ulaganja u odvojeno prikupljanje otpada-oporabitelji, reciklažna dvorišta, ...).








Dodatni procijenjeni troškovi uz povećanje fiksnih troškova poslovanja zbog rasta cijene goriva (velika stavka u troškovima) i dodatnog povećanja broja zaposlenih u operativnom dijelu zbog nužnosti odvajanja otpada da bi se što manja količina otpada donosila na deponij, troškovi oporabitelja za biootpad, te lančano svih ostalih materijalnih troškova i troškova usluga (čl.80. Zakona) važno je naglasiti troškove koji proizlaze direktno iz provedbe Zakona o gospodarenju otpadom i to kako slijedi:


· NABAVKA SPREMNIKA ZA OTPAD (polupodzemni)     =   1.500.000,00 eura;

· OPREMA ZA ZAKLJUČAVANJE SPREMNIKA I MJERAČA

POPUNJENOSTI
                                                                                        =  3.000.000,00 eura;

· UVOĐENJE JEDINSTVENOG ERP-a
                                                                  =   1.200.000,00 eura;

· NABAVKE SPECIJALNIH RADNIH VOZILA  I STROJEVA
 (SMEĆARI, VOZILA ZA PRIJEVOZ OTPADA, UTOVARIVAČ)
                                                                  =    2.400.000,00 eura;

· NAKNADA ZA ODLAGANJE OTPADA (min.god.)

                           =  od 3.500.000,00 eura do 4.400.000,00 eura;


· DODATNI RADNICI NA RECIKLAŽNIM DVORIŠTIMA 
I DEPONIJU (20 RADNIKA-god.tr.min.)       =    600.000,00 eura

.
· DODATNI TROŠAK OPORABITELJA 
ZA BIO OTPAD (min.god.)                          =   1.200.000,00 eura


· KOMPOSTERI                                            =   1.144.000,00 eura


                                                       






· USPOREDBA PROSJEČNOG MJESEČNO RAČUNA ZA JAVNU USLUGU  PRIKUPLJANJA MIJEŠANOG KOMUNALNOG OTPADA ZA KUĆASNTVA I NEKUĆANSTVA S OSTALIM VEĆIM GRADOVIMA U RH 

      





   [image: ]








Iz gore navedenih tablica je očito da Čistoća d.o.o. Split trenutno ima uvjerljivo najnižu cijenu za uslugu prikupljanja, prijevoza i odlaganja komunalnog otpada.

Važno je za napomenuti da svi gore navedeni gradovi su već povećali ili u budućnosti namjeravaju dodatno povećavati cijenu ove usluge, s obzirom na obveze koje nalaže Zakon gospodarenju otpadom. 
























4.    CIJENA ZA KOLIČINI PREDANOG MIJEŠANOG 
       KOMUNALNOG OTPADA


Omjer cijene za količinu predanog miješanog komunalnog otpada i cijene obvezne minimalne javne usluge u cijeni javne usluge određen je na način koji osigurava obavljanje javne usluge na kvalitetan, postojan i ekonomski učinkovit način, te izbjegava neopravdano visoke troškove, u skladu s načelima održivog razvoja, zaštite okoliša, javnost rada i načela onečišćivač plaća, čime se osigurava i potiče odvojeno sakupljanje otpada, te je motivirajući za korisnike u smislu odvojenog prikupljanja otpada. 

Cijena za količinu predanog miješanog komunalnog otpada za kategoriju kućanstvo i kategoriju korisnika koja nije kućanstvo trenutno iznosi 
0,013 eura po litri zaduženog spremnika i trenutno ostaje na istom nivou.

Sukladno najboljoj europskoj praksi trenutni omjer fiksnog i varijabilnog dijela računa za spremnik 120 L iznosi 56%:44%, dok je za spremnik 240 litara taj omjer 38%:62%, čime smo ispunili sva načela propisana člankom 75. st. 5. Zakona. 


























USPOREDBA MJESEČNOG RAČUNA PO NOVOM I STAROM OBRAČUNU NA PRIMJERU PROSJEČNOG KUĆANSTVA

[bookmark: _Hlk86705869][image: ]

[bookmark: _Hlk210004155]U gornjim tablicama je prikazana analitika povećanja ukupnog mjesečnog računa za kućanstva od 1 do 4 člana za varijantu povećanja cijene obvezne javne usluge sa trenutnih 3,98 € na 12,42 €.
SVIM KORISNICIMA IZ KATEGORIJE KUĆANSTVA JE POVEĆANJE ISTO 





Ukupno mjesečno povećanje računa od 9,54 eura (s PDV-om). 

3,98€          12,42 €       
  (bez PDV-a)


Ukupno mjesečno povećanje troška za kućanstvo zbog povećanja fiksnog dijela iznosi 9,54 eura.
Praktičnim prikazom cijene usluge odvoza komunalnog otpada za sva kućanstva, konkretno pokazuju da će promjena obračuna iz postojećeg obračuna u novi proći uz dodatno mjesečno opterećenja za budžet stanovništva u prosjeku od 9 eura mjesečno.




USPOREDBA MJESEČNOG RAČUNA PO NOVOM I STAROM OBRAČUNU ZA NEKUĆANSTVA

[image: ]

U gornjim tablicama je prikazana analitika povećanja ukupnog mjesečnog računa za nekućanstva s obzirom na veličinu spremnika koji koriste za varijantu povećanja cijene obvezne javne usluge sa trenutnih 13,27 € na 18,66 €.
SVIM KORISNICIMA IZ KATEGORIJE NEKUĆANSTVA JE POVEĆANJE ISTO 





Ukupno mjesečno povećanje računa od 6,09 eura (s PDV-om). 

13,27€          18,66 €       
  (bez PDV-a)


Ukupno mjesečno povećanje troška za nekućanstva zbog povećanja fiksnog dijela iznosi 6,09 eura.
Praktičnim prikazom cijene usluge odvoza komunalnog otpada za sva nekućanstva, konkretno pokazuju da će promjena obračuna iz postojećeg obračuna u novi proći uz dodatno mjesečno opterećenja za nekućanstva u prosjeku od 6 eura mjesečno.





Uz sve navedeno treba naglasiti najnižu cijenu odvoza komunalnog otpada u RH, visoki nivo kvalitete usluge (i uz ovu novu cijenu) i svakodnevni odvoz komunalnog otpada, a sve to u svrhu održavanja higijensko-sanitarnih uvjeta života i rada radnih ljudi i građana gradova Splita i Solina, općina Dugopolje, Klis i Podstrana. 

Gore navedeno povećanje je rezultat enormnih troškova koji se nameću davatelju usluge, a sve u cilju provođenje odredbi Zakona o gospodarenju otpadom.

Pružatelj usluge mora imati sva potreba vozila, potrebnu opremu i svu prateću infrastrukturu jer se komunalna djelatnost mora obavljati bez obzira o raspoloženju potrošača ili nekim drugim utjecajima.

Ova specifičnost same djelatnosti je posebno izražena u turističkim mjestima poput naših gdje pružatelj usluge mora biti opremljen tijekom turističke sezone za prikupljanje svega otpada koji proizvede broj ljudi koji bude i nekoliko puta veći. 

Na ovaj način se osigurava kvalitetno financiranje sustava gospodarenja otpadom koji omogućava sprječavanje i smanjenje štetnog djelovanja otpada na ljudsko zdravlje i okoliš osiguravajući smanjenje količine otpada u nastanku, te uređenje gospodarenje otpadom bez uporabe rizičnih postupaka po ljudsko zdravlje i okoliš, uz korištenje vrijednih svojstava otpada, sve to na održiv i učinkovit način. 

KUĆANSTVA SPLIT ŠIBENIK ZADAR RIJEKA KARLOVAC OSIJEK KAŠTELA

Prosječni mjesečni 

račun (odvoz 2 x 

tjedno) 

7,66 € 26,27 € 21,94 € 35,15 € 19,28 € 20,74 € 30,70 €

NEKUĆANSTVA SPLIT ŠIBENIK ZADAR RIJEKA KARLOVAC OSIJEK KAŠTELA

Prosječni mjesečni 

račun za spremik od 

120 L uz odvoz 3 x 

tjedno

36,96 € 77,27 € 59,90 € 139,58 € 28,92 € 80,80 € 68,52 €

Broj 

Članova

Volumen Cijena po litri

Cijena po 

pražnjenju

Cijena za 12 

pražnjenja

FC

UKUPNO 

bez PDV-a

PDV 

(13%)

UKUPNO 

sa PDV-om

Broj 

Članova

Volumen

Cijena po 

litri

Cijena po 

pražnjenju

Cijena za 8 

pražnjenja

FC

UKUPNO 

bez PDV-a

PDV 

(13%)

UKUPNO 

sa PDV-om

1 6,73 0,013 € 0,0875 € 1,0499 € 3,98 € 5,03 € 0,65 € 5,68 € 1 6,73 0,013 € 0,0875 € 0,6999 € 3,98 € 4,68 € 0,61 € 5,29 €

2 13,46 0,013 € 0,1750 € 2,0998 € 3,98 € 6,08 € 0,79 € 6,87 € 2 13,46 0,013 € 0,1750 € 1,3998 € 3,98 € 5,38 € 0,70 € 6,08 €

3 20,19 0,013 € 0,2625 € 3,1496 € 3,98 € 7,13 € 0,93 € 8,06 € 3 20,19 0,013 € 0,2625 € 2,0998 € 3,98 € 6,08 € 0,79 € 6,87 €

4 26,92 0,013 € 0,3500 € 4,1995 € 3,98 € 8,18 € 1,06 € 9,24 € 4 26,92 0,013 € 0,3500 € 2,7997 € 3,98 € 6,78 € 0,88 € 7,66 €

Broj 

Članova

Volumen Cijena po litri

Cijena po 

pražnjenju

Cijena za 12 

pražnjenja

FC

UKUPNO 

bez PDV-a

PDV 

(13%)

UKUPNO 

sa PDV-om

Broj 

Članova

Volumen

Cijena po 

litri

Cijena po 

pražnjenju

Cijena za 8 

pražnjenja

FC

UKUPNO 

bez PDV-a

PDV 

(13%)

UKUPNO 

sa PDV-om

1 6,73 0,013 € 0,0875 € 1,0499 €12,42 € 13,47 € 1,75 € 15,22 € 1 6,73 0,013 € 0,0875 € 0,6999 €12,42 € 13,12 € 1,71 € 14,83 €

2 13,46 0,013 € 0,1750 € 2,0998 €12,42 € 14,52 € 1,89 € 16,41 € 2 13,46 0,013 € 0,1750 € 1,3998 €12,42 € 13,82 € 1,80 € 15,62 €

3 20,19 0,013 € 0,2625 € 3,1496 €12,42 € 15,57 € 2,02 € 17,59 € 3 20,19 0,013 € 0,2625 € 2,0998 €12,42 € 14,52 € 1,89 € 16,41 €

4 26,92 0,013 € 0,3500 € 4,1995 €12,42 € 16,62 € 2,16 € 18,78 € 4 26,92 0,013 € 0,3500 € 2,7997 €12,42 € 15,22 € 1,98 € 17,20 €

NOVI OBRAČUN  ( dinamika pražnjenja 3 x tjedno) NOVI OBRAČUN  ( dinamika pražnjenja 2 x tjedno)

POSTOJEĆI OBRAČUN  ( dinamika pražnjenja 3 x tjedno) POSTOJEĆI OBRAČUN  ( dinamika pražnjenja 2 x tjedno)

SPREMNIK 

(L)

FC VC OSNOVICA PDV UKUPNO

SPREMNIK 

(L)

FC VC OSNOVICA PDV UKUPNO

60 13,27 € 9,72 € 22,99 € 2,99 € 25,98 € 60 18,66 € 9,72 € 28,38 € 3,69 € 32,07 €

80 13,27 € 12,96 € 26,23 € 3,41 € 29,64 € 80 18,66 € 12,96 € 31,62 € 4,11 € 35,73 €

120 13,27 € 19,44 € 32,71 € 4,25 € 36,96 € 120 18,66 € 19,44 € 38,10 € 4,95 € 43,05 €

240 13,27 € 38,88 € 52,15 € 6,78 € 58,93 € 240 18,66 € 38,88 € 57,54 € 7,48 € 65,02 €

1100 13,27 € 178,20 € 191,47 € 24,89 € 216,36 € 1100 18,66 € 178,20 € 196,86 € 25,59 € 222,45 €

SPREMNIK 

(L)

FC VC OSNOVICA PDV UKUPNO

SPREMNIK 

(L)

FC VC OSNOVICA PDV UKUPNO

60 13,27 € 6,48 € 19,75 € 2,57 € 22,32 € 60 18,66 € 6,48 € 25,14 € 3,27 € 28,41 €

80 13,27 € 8,64 € 21,91 € 2,85 € 24,76 € 80 18,66 € 8,64 € 27,30 € 3,55 € 30,85 €

120 13,27 € 12,96 € 26,23 € 3,41 € 29,64 € 120 18,66 € 12,96 € 31,62 € 4,11 € 35,73 €

240 13,27 € 25,92 € 39,19 € 5,09 € 44,28 € 240 18,66 € 25,92 € 44,58 € 5,80 € 50,38 €

1100 13,27 € 118,80 € 132,07 € 17,17 € 149,24 € 1100 18,66 € 118,80 € 137,46 € 17,87 € 155,33 €

NOVI OBRAČUN-Mjesečni račun na bazi 3 odvoza tjedno

NOVI OBRAČUN-Mjesečni račun na bazi 2 odvoza tjedno

TRENUTNO-Mjesečni račun na bazi 3 odvoza tjedno

TRENUTNO-Mjesečni račun na bazi 2 odvoza tjedno


